*МАЯ МАЛАЯ РАДЗІМА*

*Інфармацыйная даведка*

**Аграгарадок Паставічы**

У аграгарадку Паставічы налічваецца дзесяць вуліц.

Галоўная вуліца – Цэнтральная. Вуліца праходзіць праз усю вёску, ад пачатку да канца. Да Цэнтральнай прымыкаюць вуліцы:

Школьная. Назва яе ад таго, што тут знаходзіцца наша любімая школа.

Паўднёвая (знаходзіцца на поўдні вёскі).

Будаўнічая (пабудавана ў савецкі час).

Маладзёжная (зараз тут жывуць адны пенсіянеры, а раней жылі маладыя сем’і).

Садовая (адна з першых вуліц, са старымі садамі, векавымі дрэвамі).

Новая (пабудавана для перасяленцаў з Чарнобыльскай зоны).

Выганная (за ёю знаходхіцца поле для выпасу жывёлы).

Калгасная (побач размешчаны машынна-трактарны парк гаспадаркі). Шашэйная (уздоўж шашы Слуцк-Бабруйск).

Перавулкі: Лугавы, Зялёны, Ціхі (самы дальні і сапраўды ціхі).

Колькасць жыхароў Паставічы на 01.10.2017 – 644 чалавекі. З іх людзей працаздольнага ўзросту – 232 чалавекі (37,5 %), дзяцей – 161 чалавек (24 %), людзей пенсійнага ўзросту – 251 (38,5 %).

Насельніцтва занята на сельскагаспадарчым прадпрыемстве – адкрытым акцыянерным таварыстве « » – *243* чалавекі. Сюды ўваходзяць працаўнікі суседніх вёсак).

У 2003 годзе пасля рэарганізацыі калгаса «Дружба» было ўтворана СПК «Паставічы». З 2010 года змянілася форма ўласнасці гаспадаркі, яна пераўтворана ў адкрытае акцыянернае таварыства.

У сацыяльнай сферы працуе 19,5% жыхароў. Частка насельніцтва занята ў іншых сферах дзейнасці: у лясным комплексе – каля 5%; працоўная міграцыя – каля 15% (маятнікавая – у горад Старыя Дарогі; сезонная – у іншыя часткі Беларусі або за мяжу).

У аграгарадку Паставiчы маецца развіты сацыяльны комплекс: тут працуе Дом культуры, бібліятэка, сярэдняя школа, дзіцячы сад, аддзяленне паштовай сувязі, аддзяленне «Беларусбанка», фельчарска-акушэрскі пункт, лазня, комплексны пункт бытавога абслугоўвання насельніцтва, тры магазіны, кафэ. Будуюцца сучасныя жылыя дамы, вядзецца добраўпарадкаванне прылягаючых тэрыторый.

У 2006 годзе вёсцы нададзены статус аграгарадка.

У аграгарадку захоўваюцца беларускія народныя традыцыі, звычаі, абрады. Вывучэнне і прымяненне народных традыцый і абрадаў, у якіх закладзены вопыт многіх пакаленняў, дапамагае нам лепш зразумець будучыню, сэнс жыцця, характар і душу народа – дабрыню, працавітасць, адказнасць, любоў да прыгожага.

**Аграгарадок Новыя Дарогі**

Аграгарадок Новыя Дарогi з’яўляецца цэнтрам сельскага савета. Паселішча ўзнікла каля новай дарогі (менавіта ад гэтага і пайшла назва вёскі). Вёска ўпершыню ўспамінаецца ў 1582 годзе, як мястэчка Дарогі. З XVII стагоддзя – цэнтр буйнага маёнтка Слуцкага княства у складзе Наваградскага ваяводства ВКЛ.

Мясцовасць раўнінная. Лясоў амаль што няма, так як вёска знаходзіцца побач з шашой Слуцк-Бабруйск.

Вуліцы ў Новых Дарогах – спадчына савецкай эпохі.

Напрыклад, вуліца «Калгасная», ці вуліца «70 гадоў Кастрычніка». Яшчэ ёсць вуліцы з назвамі: Шашэйная, Савецкая.

**Аграгарадок Кавалічы**

Аграгарадок Кавалiчы знаходзiцца ў Новадарожскім сельскім Савеце. Назва можа паходзіць ад назвы прафесіі каваль ці ад вытворных прозвішчаў: Каваль, Кавальчук, Кавалевіч, Кавалёў, Каваленя. Вядома з пачатку XX стагоддзя як засценак Новадарожскай воласці Бабруйскага павета.

Мае толькі дзве вуліцы: Садовая і Камсамольская. З апытання жыхароў вёскі Кавалічы стала зразумела, чаму ж вуліцы так названыя.

Першай была вуліца Садовая. Названая яна так, таму што ў кожным двары ў жыхароў былі сады з дрэвамі: яблыні, грушы, слівы.

Другая вуліца, Камсамольская, з’явілася пазней, пасля пабудовы новых дамоў. Вуліца атрымала такую назву, бо ўсе жыхары былі маладымі, большасць з іх былі ў складзе Камуністычнага Саюзу Моладзі.

*‘*

**Вёскі Старыя Фалічы і Новыя Фалічы**

Гісторыя вёскі Старыя Фалічы налічвае шмат вякоў. Вядомая яна з XVI стагоддзя пад назваю Хвалічы. Назва гэтай вёскі паходзіць ад імя чалавека, які пасяліўся тут першым – Хвалалей, Фалалей. Спачатку вёска называлась Фалалевічы, потым яе жыхары для зручнасці пры вымаўленні падкарацілі яе да «Фалічы».

У 1678 годзе Хвалічы – сяло маёнтка Дарогі ў Навагрудскім павеце Навагрудскага ваяводства, уласнасць Радзівілаў. У 1699-м тут працаваў млын на адно кола. У 1897-м у вёсцы Старыя Фалічы было 34 двары, у якіх пражывала 226 жыхароў; у 1917-м – ужо 56 двароў і 330 жыхароў. У 1929 годзе быў арганізаваны калгас «Другі з’езд Саветаў». У гады вайны вёску часткова спалілі акупанты, на фронце загінуў 41 яе жыхар. У Старых Фалічах знаходзіцца брацкая магіла, у якой захаваны 15 савецкіх воінаў 121-й стралковай дывізіі. Каля вёскі Фалічы ёсць камень-валун (дадатак 8). Яго вышыня на паверхні прыблізна каля трох метраў, шырыня – каля шасці метраў. Спроба перавезці гэты камень на іншае месца і выкарыстоўваць яго як экспанат аказалася марнай, бо камень яшчэ глыбока знаходзіцца ў зямлі.

Нашы продкі славяне, як і большасць старажытных народаў, шанавалі камяні і адводзілі ім значную ролю ў сваім жыцці. Існуе меркаванне, што самыя вялікія з іх былі калісьці волатамі, а пазней, за грахі перад небам, былі ператвораны ў камяні. Вось і ў вёсцы Старыя Фалічы, зараз існуе свой волат.

Жыхары вёскі (185 чалавек на 01.10.2017) і прыезджыя наведваюць фаліцкую славутасць, загадваюць жаданні і вераць у яе добрую моц.

Вуліцы Старых Фаліч таксама быццам хочуць нешта сказаць сваімі назвамі. Вуліца Садовая, Лясная – назвы паходзяць ад прыродных фактараў.

Вуліца Кірава – назва ад прозвішча палітычнага дзеяча. Вуліца 40 гадоў Перамогі – гэта вуліца была створана пасля 40 гадоў Перамогі, і да нашага часу яе назва захавалася.

Пасля размовы са старэйшымі жыхарамі Старых Фаліч і Новых Фаліч, мы зразумелі, чаму менавіта «Новыя» і «Старыя». На наша здзіўленне, гэта было вельмі проста. Новыя Фалічы, таму што вёска з’явілася пазней звычайных на той час Фаліч. І для таго, каб жыхарам было лепей адрозніваць гэтыя вёскі, жыхары пачалі называць іх старыя і новыя. Вуліц тут толькі тры: Кірава, Цэнтральная і 8 Сакавіка.

**Спіс выкарыстаных крыніц**

1. Памяць. Старадарожскі раён: гіст.- дакум. Хроніка / уклад. А.А. Марціновіч. – Мінск: Маст. літ., 2012.– 1070 с. .: іл.
2. Інтернетресурс: <http://dorogiby.info/node/index.html>
3. Інтернетресурс:https://ru.wikipedia.org/w/index.php?title=Старые\_Дороги&stable=1